2. Koja je razlika između BORA Professional, BORA Classic, BORA X Pure, BORA Pure i BORA Basic proizvoda?
BORA Professional ploče za kuhanje imaju dubinu od 540 mm i širinu od 370 mm, a to znači više prostora za kuhanje. Upravljanje se izvršava putem okretnog gumba od nehrđajućeg čelika osjetljivog na dodir na prednjoj ploči. Zahvaljujući mnoštvu različitih ploča za kuhanje i ventilacijskih komponenata BORA Professional sustav može se modularno strukturirati i vrlo je varijabilan pa se zato može individualno planirati. Ovdje pogledajte sve BORA Professional proizvode  BORA Classic ploče za kuhanje imaju standardnu dubinu od 515 mm. Inovativni klizač sControl+ s izbrušenom udubinom omogućuje precizno i intuitivno upravljanje. Time su sve funkcije udaljene samo jedan dodir. BORA Classic sustav vrlo je varijabilan zahvaljujući mnoštvu različitih ploča za kuhanje pa se može individualno i vrlo jednostavno planirati. Ovdje pogledajte sve BORA Classic proizvode  BORA X Pure indukcijski je sustav s fleksibilnim zonama za kuhanje iz BORA Pure serije kompaktnih uređaja. Markantan dizajn okrugle ulazne mlaznice odvoda pare u ravnini s površinom i novi koncept boja intuitivnog BORA klizača sControl najupečatljivije su značajke sustava. Kao i dosad, BORA indukcijska ploča s fleksibilnim zonama omogućuje maksimalnu prilagodljivost pri raspoređivanju lonaca. Osim toga, sjajan dojam ostavlja diskretan i elegantan dizajn u ravnini s površinom sustava X Pure. Svojim izrazito velikim fleksibilnim indukcijskim zonama za kuhanje X Pure uvijek pruža puno prostora za uporabu četiri lonca veličine do 24 cm. Zamjena filtra vrlo je jednostavna zahvaljujući funkciji eSwap. Ovdje pogledajte sve BORA X Pure proizvode  BORA Pure odmah se može prepoznati po centralnoj, okrugloj i blago udubljenoj ulaznoj mlaznici te po svojem dizajnu u ravnini s površinom. Zahvaljujući središnjem upravljanju i optimalnom rasporedu zona za kuhanje BORA Pure pruža izrazito puno prostora za kuhanje. Sustavom se upravlja s pomoću okomitog klizača osjetljivog na dodir – „sControl”, i to jednostavnim klizanjem prema gore i dolje ili dodirom tipki plus i minus. BORA Pure kompaktna je jedinica koja se sastoji od snažne indukcijske ploče za kuhanje s raznolikim funkcijama i učinkovitog odvoda pare. Dva uređaja spojena su u jedan. Ovaj sustav može se prilagoditi individualnim potrebama tako da mu jednostavno možete dodati dašak svoje osobnosti. Naime, ulazna mlaznica odvoda pare prilagođava se vašim željama po pitanju boja. Birajte između pet dodatno dostupnih varijanti boja: „sivo-bež”, „narančasto”, „crveno”, „boja žada” ili „plavo”.  Ovdje pogledajte sve BORA Pure proizvode  BORA Basic je kompaktna jedinica veličine 515 x 760 mm, a sastoji se od velike ploče za kuhanje s četirima zonama za kuhanje i odvodom pare postavljenim u sredini. Zahvaljujući svojim kompaktnim dimenzijama, sustav se uklapa i u vrlo male kuhinje. Osim toga, uklanjanjem nape oslobođen je prostor za dodatne gornje ormare. BORA Basic sustavom upravlja se putem intuitivne površine osjetljive na dodir. Ovdje pogledajte sve BORA Basic proizvode